Diari Oficial de la Generalitat Valenciana


Sumari del DOGV 8477, del 01-02-2019 (2019/921)

RESOLUCIÓ de 29 de gener de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Ferrocarrils de la Generalitat Valenciana a partir del dia 1de febrer de 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/921


Data del document
:   29-01-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 29 de gener de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Ferrocarrils de la Generalitat Valenciana a partir del dia 1de febrer de 2019. [2019/921]  
El conseller d'Economia Sostenible, Sectors Productius, Comerç i Treball, i per delegació de signatura la directora general de Treball i Benestar Laboral, en data 29 de gener de 2019 han resolt els serveis mínims aplicables a la vaga convocada en l'empresa Ferrocarrils de la Generalitat Valenciana (FGV) a partir del dia 1 de febrer de 2019, que afecten tots els centres de treball a la província de València.  
  
A l'efecte del seu total coneixement, el contingut íntegre d'aquesta resolució es troba en l'adreça següent: http://www.indi.gva.es/es/web/dg-trabajo.  
La part dispositiva de la resolució estableix:  
  
  
Primer  
Als efectes previstos en l'article 10.2 del Reial decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que el personal haurà de prestar mentre dure la situació de vaga convocada pel Sindicat Ferroviari - Intersindical Valenciana, en l'empresa Ferrocarrils de la Generalitat Valenciana, per als dies i les hores dels mesos de febrer i març de 2019 especificats en la convocatòria, en els termes que a continuació s'estableixen:  
- Per a cadascun dels dies i franges horàries de vaga, un 50 % de les circulacions ordinàries regulars representades gràficament de trens i tramvies.  
- Per a cadascun dels dies i franges horàries de vaga en els quals es programen serveis especials, un 60 % de les circulacions reals de trens i tramvies que haurà de computar-se sobre les circulacions reals realitzades per a atendre la demanda en l'últim any sense convocatòria de vaga.  
  
- Per als dies que es programen aquests serveis especials per primera vegada, el 60 % d'aquelles que s'oferirien en cas de no haver-hi vaga i cal anunciar-ho prèviament en els termes establits en l'article 19 del vigent conveni col·lectiu.  
- Per als serveis de manteniment, instal·lacions fixes i tallers els serveis mínims arribaran a un 30 %, i es garantirà, en tot moment, un mínim d'una persona en els torns o guàrdies compostos per un sol treballador/a, i de dos en els compostos per dues o més persones. Respecte a les brigades d'Atenció Permanent es garantirà un mínim de dues persones en cadascuna elles.  
- Per als serveis d'Atenció al Client es garantirà la presència d'una persona en cadascun dels centres afectats per les franges horàries convocades a fi de poder oferir informació als usuaris d'aquest mitjà de transport i la presentació de qualsevol document pels ciutadans.  
  
Els trens i tramvies que es troben realitzant les seues circulacions en l'hora d'inici dels aturs hauran de continuar les mateixes fins a l'estació o terminal en el cas del tramvia (no baixador) més pròxims del recorregut que permeta el seu estacionament sense obstaculitzar la circulació, sense que es compute en el percentatge de serveis mínims.  
No s'integren en el còmput dels percentatges, els denominats trens i tramvies materials, és a dir aquells que no transporten viatgers, i especialment els coneguts com a trens de reposicionament, la finalitat dels quals és situar el material mòbil en els punts adequats per a la represa de la circulació a la finalització dels períodes de vaga, a fi d'evitar que els efectes d'aquesta es traslladen a horaris posteriors.  
  
La participació del personal en la realització dels serveis mínims tindrà caràcter rotatori diari.  
A l'empresa, oït el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, tant per a la circulació de trens i tramvies com per a la deambulació i ús de les instal·lacions per part dels usuaris, responsabilitzant-se les parts del compliment d'aquests serveis essencials mínims.  
  
Segon  
Notifiqueu la resolució als serveis competents de la Conselleria d'Habitatge, Obres Públiques i Vertebració del Territori, al sindicat convocant i a la Subdelegació del Govern a València.  
  
Tercer  
La present resolució tindrà efectes immediats des de la data de la seua notificació a les parts interessades.  
  
Quart  
La present resolució tindrà efectes immediats des de la data de la seua notificació a les parts interessades.  
  
Advertiu, amb la notificació a les parts, el dret que els assisteix de recórrer contra aquesta Resolució, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents.  
  
València, 29 de gener de 2019.- El conseller d'Economia Sostenible, Sectors Productius, Comerç i Treball, p. d. (R 27.07.2015), la directora general de Treball i Benestar Laboral: Cristina Moreno Fernández.